Sphera Franchise Group își triplează profitul net în primele trei luni ale anului
Sphera Franchise Group (simbol bursier SFG), cel mai mare grup din industria food service din România, continuă seria recordurilor și marchează cel mai bun prim trimestru din istoria sa în termeni de vânzări, EBITDA și profit net. Cifra de afaceri mai mare în toate cele trei țări unde Grupul este activ a condus la o creștere cu 9% a vânzărilor totale în T1 2024 comparativ cu T1 2023, până la 365,9 mil. lei. EBITDA a marcat o creștere semnificativă de două cifre (+69,1%), ajungând la 39,8 mil. lei, iar profitul net a înregistrat aproape o triplare (+192%), până la 21,4 mil. lei.